./data/phi0914/phi00122/phi0914.phi00122.perseus-lat1.xml
Titus Livius (Livy)
quamquam probe scit non in castris       modo suis sed iam etiam Romae infamem suam cunctationem esse, obstinatus tamen       tenore eodem consiliorum aestatis reliquum extraxit,  ut Hannibal destitutus ab spe summa ope petiti  certaminis iam hibernis locum circumspectaret, quia ea regio praesentis       erat copiae, non perpetuae, arbusta vineaeque et consita omnia magis amoenis       quam necessariis fructibus  haec per exploratores relata Fabio  cum satis sciret per       easdem angustias quibus intraverat Falernum agrum rediturum, Calliculam  montem et Casilinum occupat modicis praesidiis,  quae urbs Volturno flumine dirempta Falernum a       Campano agro dividit; ipse iugis iisdem exercitum reducit misso exploratum cum       quadringentis equitibus  sociorum L  Hostilio Mancino  qui ex turba  iuvenum audientium saepe ferociter contionantem magistrum       equitum progressus primo exploratoris modo, ut ex tuto specularetur hostem, ubi            vagos passim per vicos  Numidas prospexit  ac per  occasionem etiam paucos occidit,        extemplo occupatus certamine est animus excideruntque praecepta dictatoris, qui,       quantum  tuto posset progressum, prius recipere sese iusserat quam in conspectum       hostium veniret  Numidae alii atque alii occursantes refugientesque ad castra prope       ipsa eum  cum fatigatione equorum atque hominum pertraxere  inde Carthalo, penes quem summa equestris imperii erat, concitatis       equis invectus, cum prius quam ad coniectum teli veniret avertisset hostes,       quinque ferme milia continenti cursu secutus est fugientes  Mancinus , postquam nec hostem desistere sequi nec spemspen vidit effugiendi esse, cohortatus suos in proelium rediit omni parte       virium impar  itaque ipse et delecti equitum circumventi occiduntur; ceteri effuso       cursu Cales primum, inde prope inviis callibus ad dictatorem perfugerunt